తొమ్మిది దశాబ్దాల ప్రాయం దాటి రెండేళ్లు గడుస్తున్నా అలుపెరుగక సాహితీ ప్రయాణం చేస్తూ వచ్చిన పోతుకూచి సాంబశివరావు అస్తమయం సాహిత్యలోకాన్ని వేదనలో ముంచెత్తింది. ఆయన బహుముఖ ప్రజ్ఞాశాలి. కవిత్వం, పద్యాలు, కథలు, నవలలు, నాటికలు, నాటకాలు, జీవిత చరిత్రలు రాశారు. అనువాదాలు చేశారు. సాహితీసంస్థలను స్థాపించారు. తెలుగులో, ఆంగ్లంలో సాహిత్య పత్రికలను స్థాపించి సంపాదకత్వం వహించారు. ఎందరో రచయితలను ప్రోత్సహించారు. సాహిత్య కార్యక్రమాలను నిర్వహించడంలో అందె వేసిన చెయ్యి.తూర్పుగోదావరి జిల్లా ఆలమూరు గ్రామంలో 1926 జనవరి 27న పోతుకూచి నరసింహ మూర్తి, సూరమ్మలకు రెండవ సంతానంగా సాంబశివరావు జన్మించారు.  మేనమామ గండికోట రామమూర్తి ఆయనకు సాహిత్యంతో పరిచయం ఏర్పర్చారు. దాంతో కాకినాడలోని గ్రంథాలయాలు ఆయనకు ఆవాసాలయ్యాయి. తల్లి సూరమ్మ చెప్పే జానపద కథలు ఎంతో ఆసక్తితో వినడం అలవాటైంది. కాలేజీలో చదివే రోజుల్లోనే పద్యాలు రాశారు సాంబశివరావు. ‘ఇదీ తంతు’ అనే కథ రచించారు. దాన్ని నాటకీకరించి తానూ నటించారు. సచివాలయంలో స్టెనోగా ఉద్యోగం లభించింది. ఆ తర్వాత కార్మిక శాఖకు మారారు. అక్కడ ఉన్నప్పుడే ప్రైవేటుగా ఎల్.ఎల్.బి. చేశారు. ప్రముఖ కవి బోయి భీమన్న ఆయనను దామోదరం సంజీవయ్యకు పరిచయం చేశారు. నవ్యసాహితీ సమితిని. ఆ తర్వాత విశ్వసాహితిని ఆయన స్థాపించారు. ‘విశ్వ సాహితి’ ద్వారా అనేక కార్యక్రమాలను చేపట్టారు.‘బిరాజ్ బహు’ అనే హిందీ సినిమా స్ఫూర్తితో 1955లో ‘ఉదయ కిరణాలు’ అనే నవల రాశారు పోతుకూచి. ఈ నవలను 1967లో రష్యన్ భాషలోకి కూడా అనువదించారు. ‘అన్వేషణ’, ‘ఏడు రోజుల మజిలీ’, ‘చలమయ్య షష్టిపూర్తి’, ‘నీరజ’ అనే నవలలను రచించారు. అనేక పద్యాలు, గేయాలు, వచన కవితలు రాశారు. ‘హంతకులు’ అనే నాటక రచయితగా ఎంతో ప్రఖ్యాతి పొందారు సాంబశివరావు. ఈ నాటకం ఆంధ్రప్రదేశ్ సాహిత్య అకాడమీ అవార్డు పొందింది. దాదాపు 350 కథలను రాశారు.అనువాదంలోనూ అందె వేసిన చెయ్యి. ఆలిండియా రేడియో జాతీయ కవిసమ్మేళనం కోసం వివిధ భాషల కవితలను తెలుగులోకి అనువదించారు. నేషనల్ బుక్ ట్రస్టు వారి బాల సాహిత్యాన్ని తెలుగులోకి తీసుకువచ్చారు. ‘సంజీవయ్య దర్శనం’ అనే పేరుతో దామోదరం సంజీవయ్య జీవిత చరిత్ర రచించారు. సాయిబాబా జీవిత చరిత్రను కూడా ఆయన రాశారు.ఆంధ్ర నాటక కళాపరిషత్తు ఉత్సవాలను 1965లో హైదరాబాదులో నిర్వహించారు పోతుకూచి. 1961లో యునెస్కో సదస్సులో దక్షిణ భారత ప్రతినిధిగా పాల్గన్నారు. హైదరాబాదులోని శ్రీకృష్ణదేవరాయాంధ్ర భాషానిలయానికి కార్యదర్శిగా పనిచేశారు. మొదటి ప్రపంచ తెలుగు మహాసభల నిర్వహణలో పాలుపంచుకున్నారు. ఆంధ్రప్రదేశ్ సాహిత్య అకాడమీ సభ్యుడిగా, ఆంధ్రప్రదేశ్ లలిత కళా అకాడమీ సభ్యుడిగా, ఆకాశవాణి హైదరాబాదు కేంద్రం సలహా మండలి సభ్యుడిగా, ఆంధ్ర మహిళాసభ సాహిత్య కార్యనిర్వాహక మండలిలో సభ్యుడిగా, కేంద్ర సాహిత్య అకాడమీ సలహా సంఘ సభ్యుడిగా, సెన్సార్ బోర్డు సభ్యునిగా సేవలందించారు. ఆంధ్ర విశ్వవిద్యాలయం సాంబశివరావుకు 1993లో ‘కళా ప్రపూర్ణ’ గౌరవ డాక్టరేటును ప్రదానం చేసింది. ఆంధ్రప్రదేశ్ సాహిత్య అకాడమీ, తెలుగు విశ్వవిద్యాలయం ఆయనకు పురస్కారాలను ప్రదానం చేశాయి. ‘సాహితీ భీష్మ’, ‘కళారత్న’ తదితర బిరుదులను పొందారు. ఆజన్మ బ్రహ్మచారిగా ఉంటూ తన జీవితాన్ని సాహిత్య సేవకే అంకితం చేసిన ఆయన మృతి తెలుగు సాహిత్యానికి తీరని లోటు.డాక్టర్ రాయారావు సూర్యప్రకాశ్ రావు
tommidi dasaabdaala praayam daati rendellu gadustunna aluperugaka saahitii prayaanam chestu vachina potukuchi saambasivaraavu astamayam saahityalokaanni vedanalo munchettindi. aayana bahumukha pragnaasaali. kavitvam, padyaalu, kathalu, navalalu, naatikalu, naatakaalu, jeevita charitralu raasaaru. anuvaadaalu chesaru. saahitiisamsthalanu sthaapinchaaru. telugulo, aanglamlo saahitya patrikalanu sthaapinchi sampaadakatvam vahinchaaru. endaro rachayitalanu prothsahinchaaru. saahitya kaaryakramaalanu nirvahinchadamlo ande vesina cheyyi.thoorpugodaavari jilla aalamuru graamamlo 1926 janavari 27na potukuchi narasimha muurti, suurammalaku rendava santaanamgaa saambasivaraavu janminchaaru.  menamama gandikota ramamurthy aayanaku saahityamtho parichayam erparchaaru. daamto kaakinaadalooni grandhaalayaalu aayanaku aavaasalayyaayi. talli suramma cheppe jaanapada kathalu entho aasaktito vinadam alavaataindi. kaalejeelo chadive rojullone padyaalu raasaaru saambasivaraavu. ‘idhee tantu’ ane katha rachinchaaru. daanni naatakeekarinchi taanuu natinchaaru. sachivaalayamlo stenoga udyogam labhinchindi. aa tarvaata kaarmika saakhaku maaraaru. akkada unnappude praivetugaa el.el.bi. chesaru. pramukha kavi boi bheemanna aayananu damodaram sanjeevayyaku parichayam chesaru. navyasaahitii samitini. aa tarvaata vishwasaahitini aayana sthaapinchaaru. ‘vishwa saahiti’ dwara aneka kaaryakramaalanu chepattaru.‘biraj bahu’ ane hindi sinima sphuurtithoo 1955loo ‘udaya kiranaalu’ ane navala raasaaru potukuchi. ee navalanu 1967loo rashyan bhashaloki kuudaa anuvadinchaaru. ‘anveshana’, ‘edu rojula majili’, ‘chalamayya shashtipurti’, ‘neeraja’ ane navalalanu rachinchaaru. aneka padyaalu, geyalu, vachana kavitalu raasaaru. ‘hantakulu’ ane naataka rachayitagaa entho prakhyaati pondaaru saambasivaraavu. ee naatakam andhrapradesh saahitya akadami avaardu pondindi. daadaapu 350 kathalanu raasaaru.anuvaadamloonuu ande vesina cheyyi. alindia radio jaateeya kavisammelanam kosam vividha bhashala kavitalanu teluguloki anuvadinchaaru. neshanal buk trustu vaari baala saahityaanni teluguloki teesukuvacchaaru. ‘sanjeevayya darsanam’ ane paerutho damodaram sanjeevayya jeevita charitra rachinchaaru. saibaba jeevita charitranu kuudaa aayana raasaaru.aandhra naataka kalaaparishattu utsavaalanu 1965loo hyderabadulo nirvahinchaaru potukuchi. 1961loo unesco sadassulo dakshina bhaarata pratinidhigaa paalgannaaru. hyderabaduloni srikrishnadevarayandh bhaashaanilayaaniki kaaryadarsigaa panichesaaru. modati prapancha telugu mahasabhala nirvahanalo paalupanchukunnaaru. andhrapradesh saahitya akadami sabhyudigaa, andhrapradesh lalita kalaa akadami sabhyudigaa, aakaasavaani haidaraabaadu kendram salaha mandali sabhyudigaa, aandhra mahilasabha saahitya kaaryanirvaahaka mandalilo sabhyudigaa, kendra saahitya akadami salaha sangha sabhyudigaa, sensar bordu sabhyunigaa sevalandinchaaru. aandhra vishwavidyaalayam saambasivaraavuku 1993loo ‘kalaa prapuurna’ gaurava dactoratenu pradaanam chesindi. andhrapradesh saahitya akadami, telugu vishwavidyaalayam aayanaku puraskaaraalanu pradaanam chesaayi. ‘saahitii bheeshma’, ‘kalaaratna’ taditara birudulanu pondaaru. aajanma brahmachaarigaa untuu tana jeevitaanni saahitya sevake ankitam chesina aayana mruti telugu saahityaaniki teerani lotu.dactor rayarao suryaprakash raavu